สาขานี้คนค่อนข้างเยอะ ขนาดร้านมีสองชั้นและมีโต๊ะใหญ่ๆหลายโต๊ะคนก็ยังเข้าคิวเนืองแน่น วันนี้ที่มาเพราะอยากกินแนวน้ำแข็งใสนุ่มๆ ว่าแล้วก็มาจัดกันเลย

•Horlick Kakigori 225฿ มันก็คือน้ำแข็งใสที่ทำจากนม เนื้อนุ่มๆละเอียด ผงมอลต์และวิปครีมเค็มๆมันๆ ราดซอสไมโลเพิ่มความเข้มข้นเข้ากับน้ำแข็งใสรสนมหอมๆหวานๆดีทีเดียว ยิ่งเจาะตรงกลางไปเจอวิปครีมนุ่มๆกับขนมปังยิ่งอร่อยครับ

•Mixed berry panna cotta 145฿ พานาค๊อตต้าร้านนี้อร่อยนะผมว่า นุ่มๆไม่หวานมาก เมนูนี้ตัดด้วยซอสเบอร์รี่ข้นๆเปรี้ยวหวานเข้ากันดี

•Nutella toast 185฿ มาร้านนี้แล้วไม่กินโทส์ตก็เหมือนมาไม่ถึงอะเนอะ ก็เลยจัดรสชาติโปรด ขนมปังอบกรอบๆตรงขอบ นุ่มใน ฉ่ำเนย อ้วนโครตๆ ตัดด้วยไอศครีมดาร์คช็อคเข้มๆ หั่นขนมปังเป็นชิ้นสี่เหลี่ยมแล้วราดไซรัปหน่อย ตามด้วยวิปครีม สุดจะฟินครับ เลี่ยนก็กินจนหมด ฮ่าๆๆๆ

????????????????